wannaphong/clean_thaiwikipedia huggingface dataset:
# เวียง วรเชษฐ์
เวียง วรเชษฐ์ (เกิด 6 พฤษภาคม พ.ศ. 2494) เป็นนักการเมืองชาวไทย อดีตที่ปรึกษารัฐมนตรีว่าการกระทรวงวัฒนธรรม (นายอิทธิพล คุณปลื้ม)สรุปข่าวการประชุมคณะรัฐมนตรี 13 สิงหาคม 2562 อดีตสมาชิกสภาผู้แทนราษฎรจังหวัดร้อยเอ็ด และอดีตสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย

 ประวัติ 
เวียง เกิดเมื่อวันที่ 6 พฤษภาคม พ.ศ. 2494 ที่อำเภอจตุรพักตรพิมาน จังหวัดร้อยเอ็ด เป็นบุตรนายชาย นางเหลา วรเชษฐ์ประวัติผู้สมัคร ส.ส.  กรมการปกครอง 

สำเร็จการศึกษาระดับปริญญาตรี การศึกษาบัณฑิต (กศ.บ.) จากมหาวิทยาลัยศรีนครินทรวิโรฒ วิทยาเขตมหาสารคาม (มหาวิทยาลัยมหาสารคาม ในปัจจุบัน)

 การทำงาน 
เวียง วรเชษฐ์ ได้รับเลือกตั้งเป็นสมาชิกสภาผู้แทนราษฎรจังหวัดร้อยเอ็ด สมัยแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 สังกัดพรรคชาติประชาธิปไตย สมัยต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรคกิจประชาคม (และเป็นกรรมการบริหารพรรค	ประกาศกระทรวงมหาดไทย เรื่อง การยอมรับการเปลี่ยนแปลงของพรรคกิจประชาคม ตามนัยมาตรา ๒๘ แห่งพระราชบัญญัติพรรคการเมือง พ.ศ. ๒๕๒๔ (เปลี่ยนแปลงคณะกรรมการบริหาร ภาพเครื่องหมาย ที่ตั้งสำนักงานใหญ่ และนโยบายของพรรค)) สมัยที่ 3 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 สังกัดพรรคความหวังใหม่ และสมัยที่ 4 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคความหวังใหม่เช่นเดียวกัน

ต่อมาในปี พ.ศ. 2550 เขาได้รับแต่งตั้งเป็นกรรมการบริหารพรรคเพื่อแผ่นดิน กระทั่งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 86ประกาศคณะกรรมการการเลือกตั้ง เรื่อง รายชื่อผู้สมัครรับเลือกตั้งสมาชิกสภาผู้แทนราษฎรแบบบัญชีรายชื่อ (พรรคเพื่อไทย)

ใน พ.ศ. 2561 นายเวียงได้ย้ายมาร่วมงานกับพรรคพลังประชารัฐ และในปี 2562 เขาลงสมัครรับเลือกตั้ง ส.ส.แบบบัญชีรายชื่อ สังกัดพรรคพลังประชารัฐ ลำดับที่ 36เปิดชื่อ 120 ปาร์ตี้ลิสต์พลังประชารัฐ หลังผู้มีอำนาจใน รบ.ทุบโต๊ะเปลี่ยนเบอร์ 1 แต่ไม่ได้รับเลือกตั้ง

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๓, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๐ ตอนที่ ๑๙ ข หน้า ๙, ๑ ธันวาคม ๒๕๔๖
# ลิฟต์แห่งกานาลดูว์ซ็องทร์
ลิฟต์แห่งกานาลดูว์ซ็องทร์ หรือชื่อตามที่ขึ้นทะเบียนว่า ลิฟต์ทั้งสี่แห่งกานาลดูว์ซ็องทร์และอาณาบริเวณใกล้เคียง เมืองลาลูเวียร์และเลอเริล (มณฑลแอโน)  ได้แก่ ลิฟต์ยกเรือจำนวนสี่แห่ง ตั้งอยู่ใกล้กับเมืองลาลูเวียร์ ประเทศเบลเยียม ในเขตอุตสาหกรรมซียงแห่งวัลโลเนีย ซึ่งลิฟต์ทั้งสี่แห่งนี้ได้รับการขึ้นทะเบียนเป็นอนุสรณ์สถานสำคัญแห่งวาโลเนีย และมรดกโลกโดยองค์การยูเนสโก เมื่อปี ค.ศ. 1998เว็บไซต์ขององค์การยูเนสโก คลองแห่งที่ลิฟต์พาดผ่านนั้นมีความยาวประมาณ 7 กิโลเมตร ซึ่งเรียกว่า กานาลดูว์ซ็องทร์ ทำหน้าที่เชื่อมต่อลุ่มแม่น้ำเมิซกับแม่น้ำสเกลต์ ซึ่งมีระดับต่างกันถึง 66.2 เมตร จึงต้องมีการออกแบบลิฟต์เพื่อยกเรือขึ้นทีละระดับ โดยลิฟต์ชุดแรก (ลิฟต์หมายเลข 1) มีความสูง 15.4 เมตร เปิดใช้เมื่อปี ค.ศ. 1888 และอีกสามชุดมีความสูงเท่า ๆ กันคือ 16.93 เมตร เปิดใช้ต่อมาในปีค.ศ. 1917  
 
ลิฟต์ในแต่ละชุดประกอบด้วยลิฟต์และประตูน้ำจำนวนสองช่อง ซึ่งมีช่องเก็บน้ำจำนวนสองชุด โดยมีโครงสร้างและประตูน้ำทำจากเหล็กกล้าทั้งชุด ทั้งสองช่องนั้นทำงานสัมพันธ์กัน โดยเมื่อช่องหนึ่งมีระดับน้ำเพิ่มสูงขึ้น อีกช่องหนึ่งจะลดระดับลงเพื่อรักษาสมดุลของลิฟต์ทั้งชุด ลิฟต์ทั้งสี่ชุดนี้ได้รับการออกแบบโดยเอดวิน คลาร์ก โดยบริษัทสัญชาติอังกฤษ คลาร์ก สแตนส์ฟีลด์ แอนด์ คลาร์ก (Clark, Stansfield & Clark)

ที่ตั้ง

ลิฟต์หมายเลขที่ตั้งพิกัดภูมิศาสตร์ความสูงภาพถ่าย1Houdeng-Goegnies220px2Houdeng-Aimeries220px3Strépy-Bracquegnies220px4Thieu220px
# กาฟู
มาร์กุช เอวันเฌลิสตา จี โมไรช์  หรือรู้จักในชื่อ กาฟู  เกิดวันที่ 7 มิถุนายน ค.ศ. 1970 เป็นอดีตนักฟุตบอลชาวบราซิล เขาเป็นผู้เล่นที่ลงแข่งในฐานะนักฟุตบอลทีมชาติบราซิลมากที่สุด รวมถึงถือสถิติกับทีมเซาเปาลู โรมา และมิลาน ด้วย เขาลงแข่งในนัดชิงชนะเลิศฟุตบอลโลก 3 ครั้ง โดยเป็นทีมชนะเลิศ 2 ครั้งคือ ฟุตบอลโลก 1994 และ 2002 

กาฟู ติดอยู่ในรายชื่อนักฟุตบอลของเปเล่ ในฐานะหนึ่งใน 125 นักฟุตบอลที่ยิ่งใหญ่ที่สุดที่ยังมีชีวิตอยู่ ที่จัดขึ้นในเดือนมีนาคม ค.ศ. 2004
# ศรีสกุล พร้อมพันธุ์
ศรีสกุล พร้อมพันธุ์ (เกิด 31 กรกฎาคม พ.ศ. 2498) ชื่อเล่น ต๊อบ เป็นอดีตสมาชิกสภาผู้แทนราษฎรจังหวัดนครราชสีมา และเป็นภรรยาคนปัจจุบันของสุเทพ เทือกสุบรรณ อดีตรองนายกรัฐมนตรี

 ประวัติ 
ศรีสกุล พร้อมพันธุ์ เกิดเมื่อวันที่ 31 กรกฎาคม พ.ศ. 2498 เป็นบุตรของประสิทธิ์ กับตุ๊ พร้อมพันธุ์ และเป็นน้องสาวของนิพนธ์ พร้อมพันธุ์ อดีตเลขาธิการนายกรัฐมนตรี สำเร็จการศึกษาจากคณะนิติศาสตร์ จุฬาลงกรณ์มหาวิทยาลัยภาพและประวัติสมาชิกรัฐสภา พ.ศ. 2532. สำนักงานเลขารัฐสภา. 2532 ในช่วงศึกษาที่จุฬาฯ เคยเป็นดาวจุฬา

ศรีสกุล พร้อมพันธุ์ สมรสครั้งแรกกับกฤตย์ รัตนรักษ์ อดีตเจ้าของธนาคารกรุงศรีอยุธยา แต่ใช้ชีวิตร่วมกันได้เพียงเดือนเศษก็หย่าร้าง และได้มาสมรสครั้งที่ 2 กับพรเทพ เตชะไพบูลย์ อดีตสมาชิกสภาผู้แทนราษฎรจังหวัดบุรีรัมย์ มีบุตร 3 คน คือ สิทธิพัฒน์ เตชะไพบูลย์ เอกนัฏ พร้อมพันธุ์ และธีราภา พร้อมพันธุ์บัญชีแสดงรายการทรัพย์สินและหนี้สินของนายเอกนัฏ พร้อมพันธุ์ ต่อมาได้หย่าขาดจากพรเทพ เตชะไพบูลย์โดยต่อมาในปี พ.ศ. 2542 พรเทพได้สมรสใหม่กับปภัสรา เตชะไพบูลย์ นักแสดงชื่อดังชาวไทย จนต่อมมาพรเทพก็มีบุตรมีธิดาอีก 1 คน คือดิสรยา เตชะไพบูลย์ ที่เกิดกับปภัสรา เตชะไพบูลย์ ส่วนศรีสกุล พร้อมพันธุ์ ก็ได้ใช้ชีวิตคู่กับสุเทพ เทือกสุบรรณ เมื่อปี พ.ศ. 2537 โดยไม่ได้จดทะเบียนสมรส ซึ่งขณะนั้นสุเทพและศรีสกุลโดยทั่งตู่ต่างคนต่างก็เป็นม่ายและมีลูกติดสามีและภรรยาเช่นเดียวกัน สรุปแล้วโดยส่วนศรีสกุลและพรเทพภายหลังได้หย่าขาดกันซึ่งทั้งสองก็มีก็มีสามีใหม่และภรรยาใหม่เช่นกัน

 การทำงาน 
ศรีสกุล พร้อมพันธุ์ หรือ ศรีสกุล เตชะไพบูลย์ (ชื่อสกุลขณะนั้น) ได้รับเลือกตั้งเป็นสมาชิกสภาผู้แทนราษฎรจังหวัดนครราชสีมา เขตเลือกตั้งที่ 5 โดยได้รับเลือกตั้งพร้อมกับนิพนธ์ พร้อมพันธุ์ (พี่ชาย) ในนามพรรคประชาธิปัตย์ จากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๗ , เล่ม ๑๓๑ ตอนที่ ๒๗ ข หน้า ๓๑, ๓ ธันวาคม ๒๕๕๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๓ , เล่ม ๑๒๗ ตอนที่ ๑๔ ข หน้า ๗๓, ๘ ธันวาคม ๒๕๕๓
# หงส์กู่
หงส์กู่ หรือ หงส์ฮูปเปอร์ (ชื่อวิทยาศาสตร์: Cygnus cygnus) เป็นหงส์ที่อาศัยอยู่ในภูมิภาคซีกโลกเหนือในทวีปยูเรเชีย เป็นญาติสนิทกับหงส์แตรในอเมริกาเหนือ ที่คล้ายกันทางลักษณะ พฤติกรรม และถิ่นอาศัย (ซีกโลกเหนือ) และเป็นชนิดต้นแบบของวงศ์หงส์ (Cygnus) 

 ลักษณะ 
หงส์กู่มีขนาดตัวขนาดใหญ่ วัยโตเต็มที่ลำตัวยาวประมาณ 140-165 เซนติเมตร ด้วยช่วงกว้างปีก 205-275 เซนติเมตร น้ำหนักตัวโดยทั่วไปที่พบได้อยู่ที่ 7.4-14 กิโลกรัม เพศผู้มีน้ำหนักตัวโดยเฉลี่ย 9.8-11.4 กิโลกรัม เพศเมีย 8.2- .2 กิโลกรัม โดยสถิติน้ำหนักสูงสุดที่เคยบันทึกได้อยู่ที่ 15.5 กิโลกรัม ซึ่งเป็นเพศผู้พบในฤดูหนาวของเดนมาร์ก นอกจากนี้ หงส์กู่ยังถือเป็นสัตว์ปีกที่บินได้ทนทานที่สุดBrazil, Mark, The Whooper Swan. Christopher Helm Ornithology (2003), ISBN 978-0-7136-6570-3CRC Handbook of Avian Body Masses by John B. Dunning Jr. (Editor). CRC Press (1992), ISBN 978-0-8493-4258-5. หากเทียบกับมาตรฐานของบรรดาสัตว์ปีกอพยพ ความกว้างของปีกอยู่ที่ 56.2 - 63.5 เซนติเมตร มีเท้าขนาด 10.4-13 เซนติเมตร และจะงอยปากขนาด 9.2-11.6 เซนติเมตรMadge, Steve, Waterfowl: An Identification Guide to the Ducks, Geese, and Swans of the World. Houghton Mifflin Harcourt (1992), ISBN 978-0-395-46726-8 ซึ่งโดยส่วนมากแล้วจะงอยปากจะเป็นสีเหลืองมากกว่าสีดำ

 สัญลักษณ์ 
หงส์กู่ได้รับการนับถือมากในยุโรป โดยที่หงส์กู่เป็นนกประจำชาติของฟินแลนด์ และยังปรากฏในเหรียญ 1 ยูโรของฟินแลนด์ ในขณะที่ชาวจีนในหมู่บ้านชาวประมงใกล้กับทะเลปั๋วไห่จะเรียกหงส์กู่อย่างเอ็นดูว่า "นางฟ้าหน้าหนาว" (冬季天使)
# เดอะแกมเบลอร์
เดอะแกมเบลอร์  คือสตูดิโออัลบั้มลำดับที่ 6  ของศิลปินชายชาวอเมริกัน เคนนี โรเจอส์ ออกวางขายในสหรัฐอเมริกา ในเดือนพฤศจิกายน โดย United Artists ค.ศ. 1978 หนึ่งในอัลบั้มที่โด่งดังที่สุดของเขา อัลบั้มนี้ทำให้ โรเจอส์ กลายเป็นหนึ่งในศิลปินที่ประสบความสำเร็จมากที่สุดในช่วงปีคศ. 1970 ถึง 1980 อัลบั้มนี้สามารถตีตลาดได้ทั่วโลก ทั้งแถบเอเชีย และจาไมก้า โรเจอส์บอกในตอนหลังว่า "ตอนที่ไปประเทศเกาหลีหรือฮ่องกง ผู้คนต่างก็เรียกเขาว่า เดอะแกมเบลอร์ !"  (ในกระดาษโน้ตที่อยู่ภายในบ็อกเซ็ท "Through the Years" ปี 1998 ของ แคปิตอลเรเคิดส์) อัลบั้มนี้มียอดขายทั่วโลกมากกว่า 35 ล้านชุดในปัจจุบัน http://popdose.com/the-year-in-rock-1978/ 

เพลงชื่อต้นอัลบั้ม The Gambler แต่งโดย Don Schlitz และเป็นคนแรกที่ร้องเพลงนี้ นอกจากนี้ยังมีศิลปินอีกมากมายนำมาร้องใหม่ด้วย แต่มันเวอร์ชันของของเคนนี โรเจอส์ทำให้เขาได้รับการยอมรับในวงการเพลงคันทรีและได้รับรางวัลเพลงคันทรียอดเยี่ยมแห่งปีในปีนั้น ซึ่งภายหลังได้กลายเป็นเพลงประจำตัวของเขาไป แม้ว่า Johnny Cash จะเป็นคนอัดเพลงนี้ก่อน แต่เวอร์ชันของโรเจอส์นั้นปล่อยออกมาก่อน ทั้งเพลงนี้และ She Believes in Me กลายเป็นเพลงฮิตและทำให้โรเจอส์เป็นที่รู้จักอย่างกว้างขวางในวงการเพลงคันทรี
และได้รับคำวิจารณ์จากนักแต่งเพลงมืออาชีพในวงการมากมายเช่น Alex Harvey, Mickey Newbury และ Steve Gibb โรเจอส์ยังแสดงความสามารถในการแต่งเพลงจากเพลง "Morgana Jones" อีกด้วย ส่วนตัวอัลบั้มนั้นได้ Larry Butler มาเป็นโปรดิวซ์เซอร์ให้

ด้วยความโด่งดังของอัลบั้มนี้ทำให้ถูกนำมาวางขายใหม่หลายครั้ง หลังจากที่ United Artists ถูกรวมเข้ากับ EMI/Capitol ในปี 1980 ก็มีการปล่อยออกนี้ออกมาขายใหม่ในรูปแบบแผ่นเสียงและเทปคาสเซ็ท ภายใต้สังกัด Liberty Records ซึ่งหลายปีต่อมาก็ได้ปล่อยอัลบั้มนี้เวอร์ชันย่อยที่ตัดเพลง "Morgana Jones" ออกไปมาขายใหม่  EMI Manhattan Records ได้วางจำหน่ายอัลบั้มนี้ฉบับ CD ในช่วง 1980 และ ฉบับดั้งเดิม จาก Mobile Fidelity Sound Labs นั้นวางขายในรูปแบบแผ่นเสียง (ฉบับแผ่นเสียงอย่างดี) และสุดท้ายอัลบั้มนี้ก็ถูกปล่อยออกมาวางจำหน่ายอีกครั้งโดย ค่ายเพลง Dreamcatcher Records ซึ่งโรเจอส์เป็นเจ้าของเองในปี 2001 เป็นหนึ่งใน CD "Original Masters Series" ของเคนนี โรเจอส์

ในอังกฤษ ทั้งตัวอัลบั้มและเพลงชื่อเดียวกันขายได้ดีมากในตลาดเพลงคันทรี แต่ไม่สามารถขึ้นสู่ท๊อป 40 ได้ในชาร์ตเพลงป๊อป ในช่วงยุค 80 ซิงเกิลจากอัลบั้มนี้ถูกนำมาวางขายใหม่และติดท๊อป 100 เพลงขายดีเสมอ แต่ก็ไม่สามารถเข้าสู่ท๊อป 40 ได้อีกเช่นเคย จนกระทั่งในปี 2007 จึงสามารถขึ้นสู่อันดับที่ 22 ได้
นอกจากนี้ เพลง I Wish That I Could Hurt That Way Again ยังถูกตัดเป็นซิงเกิลภายหลังในปี 1986 โดย T. Graham Brown เป็นผู้ร้อง และขึ้นถึงอันดับที่ 3 ในชาร์ตเพลงคันทรี

 รายชื่อเพลง 

 The Gambler (Don Schlitz) – 3:32
 I Wish That I Could Hurt That Way Again (Rafe VanHoy, Don Cook, Curly Putman) – 2:55
 "King of Oak Street" (Alex Harvey) – 4:55
 "Makin' Music for Money" (Harvey) – 3:10
 "Hoodooin' of Miss Fannie Deberry" (Harvey) – 4:44
 She Believes in Me (Steve Gibb) – 4:11
 "Tennessee Bottle" (Jim Ritchey) – 3:59
 "Sleep Tight, Goodnight Man" (Sam Lorber, Jeff Silbar) – 2:52
 "Little More Like Me (The Crucifixion)" (Sonny Throckmorton) – 2:47
 San Francisco Mabel Joy (Mickey Newbury) – 3:36
 "Morgana Jones" (Kenny Rogers) – 3:03

 ชาร์ต 
 ชาร์ต (1978) สูงสุดอันดับ U.S. Billboard Top Country Albums 1 U.S. Billboard 200 12 Canadian RPM Country Albums 1 Canadian RPM Top Albums 6
# เขื่อนนัมโพ
thumb|250px|ภายในห้องบรรยายเขื่อน

เขื่อนนัมโพ เป็นเขื่อนแห่งหนึ่งในประเทศเกาหลีเหนือ ห่างจากเมืองนัมโพ 15 กิโลเมตร มีความยาว 8 กิโลเมตร จำนวน 3 ห้อง และประตูน้ำ 36 ช่อง ขวางกั้นแม่น้ำแทดงที่ไหลมาจากทะเลเหลือง สร้างตั้งแต่ ค.ศ. 1981 ถึง ค.ศ. 1986 เพื่อป้องกันอุทกภัยในกรุงเปียงยาง

 แหล่งข้อมูลอื่น 

 เขื่อนนัมโป (West Sea Barrage) จาก พันทิป.คอม
# การขนส่งระบบรางในประเทศเวียดนาม
การขนส่งระบบรางในประเทศเวียดนาม ดำเนินการโดยการรถไฟเวียดนาม  เส้นทางหลักคือ ทางรถไฟสายเหนือ-ใต้ วิ่งระหว่างเมืองฮานอยและโฮจิมินห์ซิตี รวมระยะทาง  จากโครงข่ายทั้งหมด 

 ประวัติ 

 โครงข่าย 

 การเชื่อมต่อกับต่างประเทศ 
จีน

ทางรถไฟเริ่มต้นจากเมืองไฮฟอง เข้าไปยังเมืองคุนหมิง สร้างในคริสต์ศตวรรษที่ 20 มีระยะทาง 389 กิโลเมตร (นับถึงชายแดนจะมีระยะทาง 237 กิโลเมตร) ใช้ราง 

กัมพูชา
ปัจจุบันไม่มีทางรถไฟเข้าไปยังประเทศกัมพูชา แต่มีแผนโครงการที่จะเชื่อมต่อกัน

ลาว
ปัจจุบันไม่มีทางรถไฟเข้าไปยังประเทศลาว แต่มีแผนโครงการที่จะเชื่อมต่อกัน

 โครงการรถไฟความเร็วสูง 

thumb|ระบบรถไฟที่จะนำมาใช้ ในภาพเป็นรถไฟความเร็วสูงของไต้หวัน

 ระบบขนส่งมวลชน 
 รถไฟฟ้านครโฮจิมินห์ 

 ฮานอยเมโทร 

 โครงสร้างอื่นๆ 
 รางที่ใช้ 
thumb|ทางรถไฟในเวียดนาม
 metre gauge ;
 standard gauge ; and
 mixed gauge (and).

 สะพาน 
มีสะพานทั้งหมด 1,300 แห่ง รวมระยะทางบนสะพานเป็น  หรือ 63% ของเส้นทางทั้งหมด

 อุโมงค์ 
thumb|รถไฟเวียดนามลอดอุโมงค์
มีอุโมงค์ทั้งหมด 27 แห่ง รวมระยะทาง
# การขนส่งระบบรางในประเทศลาว
การขนส่งระบบรางในประเทศลาว ในปัจจุบันประเทศลาวมีทางรถไฟทั้งหมด 2 เส้นทาง ประกอบด้วยทางรถไฟสายลาว–จีนหรือทางรถไฟสายนครหลวงเวียงจันทน์–บ่อเต็น และทางรถไฟเชื่อมโครงข่ายจากประเทศไทยช่วงหนองคาย–คำสะหวาด 

 ประวัติ 
ในอดีตระหว่าง พ.ศ. 2436–2484 ลาวเคยมีทางรถไฟสายดอนเดด–ดอนคอนขณะที่อยู่ภายใต้การปกครองของฝรั่งเศส เป็นทางรถไฟระยะสั้นอยู่ทางตอนใต้ของลาว ระยะทาง 7 กิโลเมตร เป็นรางขนาด 600 มิลลิเมตร ใช้เป็นเส้นทางขนส่งสินค้าผ่านเขตน้ำตกและเกาะแก่งของแม่น้ำโขงที่แยกเป็นจำนวนย่อยหลายสาย ปัจจุบันอยู่บริเวณชายแดนลาว–กัมพูชาในแขวงจำปาศักดิ์ ยังเหลือร่องรอยทางรถไฟ ซากสะพาน และหัวรถจักรhttp://www.historicvietnam.com/the-mysterious-khon-island-portage-railway/ นอกจากนี้ฝรั่งเศสยังมีแผนจะสร้างทางรถไฟจากเมืองท่าแขกไปเชื่อมกับทางรถไฟเหนือ–ใต้ของเวียดนามที่สถานีรถไฟเตินเอิ๊ป แต่ได้มีการยกเลิกในเวลาต่อมา ปัจจุบันรัฐบาลลาวได้นำเส้นทางนี้กลับมาในแผนของโครงการทางรถไฟลาว–เวียดนามช่วงเวียงจันทน์–ท่าแขก–ท่าเรือน้ำลึกหวุงอ๋าง 

 เส้นทาง 
 ทางรถไฟเชื่อมไทย 

ทางรถไฟเชื่อมไทยเป็นทางรถไฟความกว้างรางขนาด 1 เมตร (มีเตอร์เกจ) เชื่อมต่อจากโครงข่ายทางรถไฟสายตะวันออกเฉียงเหนือช่วงกรุงเทพมหานคร–หนองคาย มีสถานีรถไฟทั้งสิ้น 3 สถานี ในระยะแรกเปิดให้บริการแล้วช่วงหนองคาย–ท่านาแล้ง ในปี พ.ศ. 2552 ระยะทาง 5.48 กิโลเมตร และในวันที่ 19 กรกฎาคม พ.ศ. 2567 ได้เปิดการเดินรถส่วนต่อขยายเพิ่มอีก 1 สถานีช่วงท่านาแล้ง–คำสะหวาด ระยะทาง 8.48 กิโลเมตร รวมระยะทางทั้งสิ้น 13.96 กิโลเมตร และได้ยกเลิกการจอดขบวนรถไฟโดยสารที่สถานีรถไฟท่านาแล้งหลังการเปิดเดินรถส่วนต่อขยาย นอกจากเป็นเส้นทางในการโดยสารยังใช้ในการขนส่งสินค้าไปยังท่าเรือบกท่านาแล้ง บริเวณย่านสถานีท่านาแล้งด้วยhttps://www.prachachat.net/general/news-855649

 ทางรถไฟเชื่อมจีน 

ทางรถไฟเชื่อมจีนเป็นส่วนหนึ่งของโครงการทางรถไฟสายคุนหมิง–สิงคโปร์ อยู่ในแนวเส้นทางของทางรถไฟลาว–จีนช่วงนครหลวงเวียงจันทน์–บ่อเต็น ระยะทาง 414 กิโลเมตร เปิดให้บริการเมื่อวันที่ 3 ธันวาคม พ.ศ. 2564 โดยจุดเริ่มต้นแนวเส้นทางเริ่มจากบริเวณด่านบ่อเต็น ประเทศลาว ผ่านแขวงหลวงน้ำทา แขวงอุดมไซ แขวงหลวงพระบาง แขวงเวียงจันทน์ และสิ้นสุดที่นครหลวงเวียงจันทน์ มีสถานีรถไฟทั้งสิ้น 10 สถานี

 ทางรถไฟเชื่อมเวียดนาม 
ทางรถไฟเชื่อมเวียดนามอยู่ในโครงการทางรถไฟลาว–เวียดนาม มีระยะทางทั้งสิ้น 452 กิโลเมตร แบ่งออกเป็น 2 ช่วง คือเวียงจันทน์–ท่าแขก ระยะทาง 312.81 กิโลเมตร และท่าแขก–ท่าเรือน้ำลึกหวุงอ๋าง ระยะทาง 139.19 กิโลเมตร เส้นทางนี้เป็นความร่วมมือกันระหว่างรัฐบาลลาวกับรัฐบาลเวียดนามเพื่อรองรับเส้นทางการขนส่งสินค้าจากทางรถไฟลาว–จีนไปยังท่าเรือน้ำลึกหวุงอ๋าง แนวเส้นทางรถไฟเริ่มจากนครหลวงเวียงจันทน์ขนานไปกับทางหลวงหมายเลข 13 (ใต้) ผ่านแขวงบอลิคำไซ ถึงเมืองท่าแขก แขวงคำม่วน จากนั้นเลี้ยวซ้ายไปทางตะวันออกเข้าสู่เวียดนามที่ด่านชายแดนนาเพ้า–จาลอ ขึ้นสู่จังหวัดกว๋างบิ่ญและจังหวัดห่าติ๋ญ มีปลายทางที่ท่าเรือน้ำลึกหวุงอ๋างhttps://mgronline.com/indochina/detail/9650000062353

 การเชื่อมต่อกับประเทศเพื่อนบ้าน 
  ไทย - มี - เปิดใช้บริการ - ขนาดความกว้างราง 
  จีน - มี - เปิดใช้บริการ - ขนาดความกว้างราง 
  เวียดนาม - ไม่มี - กำลังก่อสร้าง
  กัมพูชา - ไม่มี
  พม่า - ไม่มี
# สถานีรถไฟฮานอย
สถานีรถไฟฮานอย  เป็นสถานีรถไฟแห่งหนึ่งบนเส้นทางรถไฟสายเหนือ-ใต้ของประเทศเวียดนาม ตั้งอยู่เลขที่ 120 ถนนเล สวน  แขวงเกื๋อนาม  เขตฮหว่านเกี๊ยม  ของกรุงฮานอย และเป็นสถานีรถไฟหลักของประเทศอีกด้วย

 ประวัติ 
สถานีรถไฟฮานอย เปิดในปี ค.ศ. 1902

 แหล่งข้อมูลอื่น 
  จาก รถไฟไทย.คอม
# เคนนี (อัลบั้ม)
เคนนี  คือ สตูดิโออัลบั้มลำดับที่ 7 โดยศิลปินชายชาวอเมริกัน เคนนี โรเจอส์ ออกวางขายในสหรัฐอเมริกา ในเดือนพฤศจิกายน โดย United Artists ค.ศ. 1979 มีซิงเกิล Coward of the County และ You Decorated My Life ที่เป็นที่รู้จัก

เพลง "Tulsa Turnaround" เป็นเพลงเก่าที่อัดไว้กับวง เดอะเฟิร์สอิดิชั่น มาอัดใหม่อีกครั้ง 

เพลง Goodbye Marie ได้ถูกนำไปร้องใหม่ภายหลังโดยศิลปินชื่อ Bobby Goldsboro และตัดเป็นซิงเกิลในปีค.ศ. 1981

อัลบั้มนี้สามารถขึ้นถึงอันดับ 5 ใน ชารต์เพลงป๊อปของอเมริกา และ อันดับ 1 ในเพลงคันทรี (ระยะเวลารวมทั้งหมด 25 สัปดาห์) อัลบั้มนี้สามารถ ขึ้นถึงท๊อปเท็นในชาร์ตเพลงป๊อป ในอังกฤษ
อัลบั้มนี้ได้มีการนำออกมาจัดจำหน่ายใหม่อีกครั้ง ในปี 2007 รวมทั้ง 2 อัลบั้มในซีดี 1 แผ่น อีกอัลบั้มคือ Kenny Rogers (ชื่อเดียวกับตัวศิลปิน) จากปี 1976
Sleevenotes ภายในซีดีที่จัดจำหน่ายใหม่ ปี 2009 ของ Edsel record label  คริส โบลตัน ผู้เขียนชีวประวัติ เขียนว่า "เพลงทุกเพลงในอัลบั้มนี้บ่งบอกความเป็นตัวตนของ เคนนี โรเจอส์" 

สตีเฟ่น โทมัส เออลีไวน์ กล่าวว่า อัลบั้มนี้เป็นการผสมผสานระหว่างเพลงคันทรีและดิสโก้เข้าด้วยกัน
http://www.allmusic.com/album/kenny-mw0000118103

อัลบั้มนี้มียอดขายทั่วโลกมากกว่า 22 ล้านชุดในปัจจุบัน 

 รายชื่อเพลง 
 "You Turn the Light On" 3:03 (L. Anderson, Sean Geyer)
 You Decorated My Life 3:38 (Deborah Kay Hupp, Robert E. Morrison)
 "She's a Mystery" 2:54 (Larry Keith, Steve Pippin)
 Goodbye Marie 2:47 (Dennis Linde, Mel McDaniel)
 "Tulsa Turnaround" 2:52 (Larry Collins, Paul Cotton, Alex Harvey)
 "I Want to Make You Smile" 3:20
 "Santiago Midnight Moonlight" 3:14 (John Porter McMeans)
 "One Man's Woman" 3:45 (Steve Glassmeyer)
 "In and Out of Your Heart" 3:23 (Thomas Cain, Randy Cullers, Dennis Linde, Alan Rush)
 "Old Folks" 2:44 (Willard Robison)
 Coward of the County 4:22 (Roger D. Bowling, Billy Ed Wheeler)

 ชาร์ต 
 ชาร์ต (1979) สูงสุดอันดับ U.S. Billboard Top Country Albums 1 U.S. Billboard 200 5 Canadian RPM Country Albums 1 Canadian RPM Top Albums 1
# เลิฟลิฟเท็ดมี
เลิฟลิฟเท็ดมี  เป็นสตูดิโออัลบั้มเดี่ยวชุดแรกของเคนนี โรเจอส์ โดย United Artists Records ออกวางจำหน่ายในปี ค.ศ.1976 เป็นอัลบั้มเดี่ยวชุดแรกของ โรเจอส์ หลังจากที่แยกวงกับ เดอะเฟิร์สอิดิชั่น ในช่วงต้นปีดังกล่าว

อัลบั้มนี้ประสบความสำเร็จปานกลาง โดย สามารถขึ้นถึงอันดับ 28 ได้ในชาร์ตเพลงคันทรี่http://www.allmusic.com/album/love-lifted-me-mw0000194214/awards. มีซิงเกิลที่ปล่อยตอนปี 1975 ทั้งหมด 3 เพลง รวมอยู่ในอัลบั้มนี้ด้วย ซึ่งสามารถขึ้นถึงอันดับ 19 ในชาร์ตเพลงคันทรี่ของอเมริกา และข้ามไปยังชาร์ต 100 เพลงฮิตได้ด้วยอันดับที่ 97 ซิงเกิลที่ 2 "Homemade Love" ไม่สามารถขึ้นชาร์ตได้
แต่ซิงเกิลสุดท้าย "While The Felling's Good" สามารถขึ้นถึงอันดับ 46 ได้ในชาร์ตเพลงคันทรี่

 รายชื่อเพลง 
"Love Lifted Me" (James Rowe, Howard E. Smith) [3:48]
"Abraham, Martin & John"/"Precious Memories" (Medley) (Dick Holler) [4:17]
"I Would Like To See You Again" (Charlie Craig, L. Atwood) [3:08]
Runaway Girl" (George Richey, Larry Butler) [2:48]
"The World Needs a Melody" (John Thomas Slate, Larry Henley, Red Lane) [3:30]
"You Gotta Be Tired" (Ed Bruce, Larry Butler) [2:55]
"Home-Made Love" (Richard Mainegra) [2:29]
"While The Feeling's Good" (Roger Bowling) [4:03]
"Heavenly Sunshine" (George Richey, Glenn Sutton) [2:45]
"There's an Old Man in Our Town" (Rogers) [3:35]

References
# อันดับพวงแก้วกุดั่น
อันดับพวงแก้วกุดั่น หรือRanunculales เป็นอันดับของพืชมีดอก จัดอยู่ในกลุ่มพืชใบเลี้ยงคู่แท้ ในกลุ่มพืชใบใบเลี้ยงคู่แท้พื้นฐาน  
การจัดจำแนก
ในระบบ APG อันดับนี้ประกอบด้วยวงศ์ต่อไปนี้ 

 Berberidaceae
  Circaeasteraceae
 [+  Kingdoniaceae ]
  Eupteleaceae
 Lardizabalaceae
  Menispermaceae
 Papaveraceae
 [+ Fumariaceae ]
 [+  Pteridophyllaceae ]
 Ranunculaceae
อ้างอิง
# บริติช เรล คลาส 360
รถไฟฟ้าบริติช เรล คลาส 360  สร้างขึ้นโดยซีเมนส์ นำเข้าตั้งแต่ ค.ศ. 2002-2003 และ ค.ศ. 2004-2005 เป็นส่วนหนึ่งของตระกูลรถซีเมนส์ เดซิโร

ประเทศไทย ได้นำเข้าบริติช เรล คลาส 360 เพื่อนำมาใช้งานในเส้นทางรถไฟฟ้าแอร์พอร์ต เรล ลิงก์

 รายละเอียดขบวนรถ 
คลาสจำนวนคันต่อขบวนจำนวนคันที่สร้างหมายเลขใช้งานในปีที่สร้างคลาส 360/1421360101-360121เกรตเตอร์แองเกลีย2002–2003คลาส 360/254360201-360204รถไฟฟ้าเชื่อมท่าอากาศยานลอนดอนฮีทโธรว์2004–20051360205รถไฟฟ้าเชื่อมท่าอากาศยานลอนดอนฮีทโธรว์คลาส 360ประเทศไทย441012-1014-1013-10111022-1024-1023-10211032-1034-1033-10311042-1044-1043-1041รถไฟฟ้าแอร์พอร์ต เรล ลิงก์ สาย Express Line2007–2008352012 - 2013 - 20112022 - 2023 - 20212032 - 2033 - 20312042 - 2043 - 20412052 - 2053 - 2051รถไฟฟ้าแอร์พอร์ต เรล ลิงก์ สาย City Line
800px
1000px

 ระเบียงภาพ
# แฮจู
แฮจู เป็นเมืองที่ตั้งอยู่ในจังหวัดฮวังแฮใต้ในประเทศเกาหลีเหนือ เมื่อปี ค.ศ. 2000 มีประชากร 236,000 คน เป็นเมืองท่าที่สำคัญอีกเมืองหนึ่งของประเทศ

 ภูมิประเทศ 
ตั้งอยู่ในส่วนตะวันตกของคาบสมุทรเกาหลี ห่างจากเขตปลอดทหาร 60 กิโลเมตร และ 100 กิโลเมตรจากเปียงยาง

 ภูเขา 
 ภูเขาซูยัง (946 เมตร)
 ภูเขาชังแด (686 เมตร)
 เนินเขานัม (122 เมตร)

 ภูมิอากาศ 

 การแบ่งเขตการปกครอง
http://nk.joins.com/map/view.asp?idx=i104.htm
ฮันกึลฮันจาChangch'un-dong장춘동Haech'ŏng-dong해청동Haeun-dong해운동Hakhyŏn-dong학현동Kuje-dong구제동Kwangha-dong광하동Kwangsŏk-dong광석동Kyŏlsŏng-dong결성동Namsan-dong남산동Okgye-dong옥계동Puyong-dong부용동Ryongdang-dong룡당동Saegŏri-dong새거리동Sami-dong사미동Sansŏng-dong산성동Singwang-ri신광리Sŏae-dong서애동Sŏkch'ŏn-dong석천동Sŏkmi-dong석미동Sŏnsan-dong선산동Sŭngma-dong승마동Taegok-dong대곡동Ŭpp'a-dong읍파동Yangsa-dong양사동Yŏnggwang-dong영광동Yŏnha-dong연하동Chakch'ŏn-ri작천리Changbang-ri장방리Yŏngyang-ri영양리

 กาคมนาคม 
ท่าอากาศยานที่สำคัญคือ ท่าอากาศยานอ เชื่อมต่อกับเมืองซารีว็อน โดยทางรถไฟสายแฮจู

 การศึกษา 
สถานศึกษาที่สำคัญได้แก่ Haeju University of Education, Haeju College of Art, Kim Je Won Haeju University of Agriculture

 บุคคลที่เกิดในแฮจู 
 Choe Chung (984-1068)
 Choe Yun-ui (1102–1162)
 Choe Manri (?-1445)
 Kim Ku (1876–1949)
 An Jung-gun (1879–1910)
 Mirok Li (1899–1950)
 Kang Joon-ho (1928–1990)
 Jong Song-ok (1974)
# หงส์แตร
หงส์แตร  เป็นนกอพยพที่มีความทนทานที่สุดที่ดำรงอยู่ในทวีปอเมริกาเหนือ และยังจัดเป็นหนึ่งในสายพันธุ์ของนกน้ำที่ใหญ่ที่สุดในโลก เป็นสัตว์คู่กับทวีปอเมริกาเหนือและยังเป็นญาติสนิทของหงส์กู่ในภาคพื้นทวีปยูเรเชีย มีบางหน่วยงานได้พิจารณาให้หงส์กู่และหงส์แตรเป็นสัตว์ที่อยู่ในสปีชีส์เดียวกัน

 ลักษณะ 

left|thumb|ด้วยจะงอยปากสีดำทำให้หงส์แตรเป็นที่โดดเด่นจากหงส์พันธุ์อื่นๆ 

หงส์แตรเป็นนกน้ำที่มีขนาดใหญ่ที่สุดของโลก โดยที่ตัวโตเต็มวัยจะมีลำตัวยาว 138-165 เซนติเมตร (วัดปลายจะงอยปากถึงทวารหนัก) แต่เพศผู้สามารถมีขนาดตัวได้ใหญ่สุดถึง 180 เซนติเมตรหรือมากกว่านั้นMute Swan, Cornell Lab of Ornithology. Retrieved on 2011-12-18. น้ำหนักตัวโตเต็มวัยอยู่ที่ 7-13.6 กิโลกรัม โดยที่น้ำหนักตัวเฉลี่ยของเพศผู้อยู่ที่ 11.9 กิโลกรัม ส่วนเพศเมียอยู่ที่ 9.3 กิโลกรัม มีช่วงกว้างปีกระหว่าง 185-250 เซนติเมตร โดยปีกมีความกว้างขนาด 60-68 เซนติเมตร หงส์แตรเพศผู้ที่ใหญ่ที่สุดที่เคยบันทึกได้ มีขนาดตัวอยู่ที่ 183 เซนติเมตร ช่วงกว้างปีก 3.1 เมตร น้ำหนักตัว 17.2 กิโลกรัม  

thumb|left|หงส์แตรวัยเยาว์จะมีขนสีเทา
หงส์แตรโตเต็มวัยจะมีขนเป็นสีขาวทั้งหมด เช่นเดียวกับหงส์กู่ แต่ในวัยเยาว์จะมีขนสีเทาและเริ่มเปลี่ยนเป็นสีขาว ซึ่งสายพันธุ์นี้จะยืนขาตรงและลำคอตรงอยู่เสมอ หงส์แตรมีจะงอยปากรูปทรงลิ่มสำดำขนาดใหญ่ ขนาดราว 10.5-12 เซนติเมตร ซึ่งยาวเป็นสองเท่าของจะงอยปากของห่านแคนาดา (Branta canadensis) มีขาสีเทาอมชมพู มีเท้าขนาด  10.5-12 เซนติเมตร

 อาหาร 
หงส์แตรจะหาอาหารในขณะว่ายน้ำ ซึ่งในบางครั้งพวกมันสามารถดำน้ำไปหาอาหารที่อยู่ถึงพื้นน้ำ อาหารหลักจะเป็นพืชน้ำโดยพวกมันจะกินทั้งใบและลำต้น นอกจากนี้ หงส์แตรยังมีความสามารถในการมุดพื้นน้ำที่เต็มไปด้วยโคลน เพื่อที่จะกินรากและหัวของพืช  และในฤดูหนาว พวกมันยังกินหญ้าและธัญพืชในไร่ ซึ่งพวกมันสามารถออกหาอาหารทั้งกลางคืนและกลางวัน โดยที่น้ำหนักตัวจะขึ้นสูงสุดในช่วงฤดูใบไม้ผลิ เพื่อเตรียมความพร้อมสำหรับการผสมพันธุ์  หงส์แตรแรกเกิดจะถูกป้อนอาหารด้วยแมลง, ปลาเล็ก, ไข่ปลา, สัตว์น้ำขนาดเล็ก รวมไปถึงพืชส่วนที่อ่อน